b'\n_START_ARTICLE_\nH\xc3\xa5kan Nesser\n_START_PARAGRAPH_\nH\xc3\xa5kan Nesser (s. 21. helmikuuta 1950 Kumla, Ruotsi) on ruotsalainen kirjailija. Alun perin h\xc3\xa4n on ammatiltaan \xc3\xa4idinkielen ja englannin opettaja. H\xc3\xa4n on yksi ruotsalaisen rikoskirjallisuuden merkitt\xc3\xa4vimpi\xc3\xa4 nimi\xc3\xa4 Henning Mankellin, Liza Marklundin ja Stieg Larssonin ohella._NEWLINE_Nesserin kymmenosaisen Van Veeteren -rikosromaanisarjan p\xc3\xa4\xc3\xa4osassa esiintyy komisario Van Veeteren. Sarja sijoittuu kuvitteelliseen Maardamin kaupunkiin jonnekin l\xc3\xa4ntiseen Eurooppaan. Van Veeteren -kirjoja on k\xc3\xa4\xc3\xa4nnetty monille kielille, muun muassa suomeksi._NEWLINE_Nesserin teoksille on my\xc3\xb6nnetty lukuisia palkintoja. Toden ja ilveen verkko sai Ruotsin dekkariakatemian esikoispalkinnon 1993, Kaalbringenin kurkunleikkaaja ja Syntym\xc3\xa4merkki Vuoden paras dekkari -palkinnon ja Carambole vuoden 1999 Lasiavain-palkinnon. Vuonna 2002 Suomen dekkariseura my\xc3\xb6nsi h\xc3\xa4nelle ulkomaisen j\xc3\xa4nnityskirjallisuuden kunniakirjan._NEWLINE_Nesser on kirjoittanut dekkareiden lis\xc3\xa4ksi my\xc3\xb6s muita romaaneja. H\xc3\xa4nen teostensa pohjalta on tehty useita elokuvia._NEWLINE_H\xc3\xa4n asuu vaimonsa kanssa Lontoossa, mutta on aikeissa palata Ruotsiin. Aiemmin h\xc3\xa4n on asunut New Yorkissa.'